Lama
Lama (Lama glama) – kupranugarinių (Camelidae) šeimos porakanopis žinduolis. Pietų Amerikoje naudojamos kaip nešuliniai gyvuliai, taip pat auginamos mėsai ir vilnai. Suaugusi lama yra 1,6-1,8 m aukščio ties galva. Sveria 130-200 kg. Ką tik gimę jaunikliai sveria 9-14 kg. Draugiškos, mėgsta gyventi bandomis. Lamos protingos ir lengvai išmoksta nesudėtingų užduočių. Kaip nešuliniai gyvuliai, lamos gali panešti 25-30 % savo kūno masės krovinį.